open-index/open-wikipedia-markdown huggingface dataset:
Ettore Bugatti

**Ettore Arco Isidoro Bugatti** (født 15. september 1881 i Milano, død 21. august 1947 i Paris) var en fransk bilfabrikant og konstruktør av italiensk opphav. Han grunnla bilmerket Bugatti som særlig ble kjent for sine racer-, sports- og luksusmodeller. Ettore Bugattis bror var billedhuggeren Rembrandt Bugatti.

## Referanser


## Eksterne lenker
*
Eivind Astrups gate (Oslo)

**Eivind Astrups gate** er en gate på Skillebekk i bydel Frogner i Oslo. Den går over ett kvartal mellom Gabels gate og Bjørn Farmanns gate nedenfor Drammensveien. Ingen hus har adresse Eivind Astrups gate.

Gaten fikk navn i 1923 etter polarforskeren Eivind Astrup.

## Kilder
* 

## Eksterne lenker
*
Tors gate (Oslo)

**Tors gate** (1-5, 2-12) er en gate på Frogner i Oslo. Den kan betraktes som en fortsettelse av Balders gate nordvestover fra Løvenskiolds gate til Eckersbergs gate, og krysser Odins gate på sin vei. Gaten var opprinnelig tenkt å fortsette helt til Kirkeveien. Sigyns gate er en rest av dette.

Gaten fikk navn i 1896 etter den norrøne guden Tor. Gårdene langs gaten er hovedsakelig fra tidlig på 1900-tallet.

## Kilder
* 

## Eksterne lenker
*
Tostrup Bråten-drapet

**Tostrup Bråten-drapet** er saksnavnet på en norsk drapssak, der 23 år gamle Egil Tostrup Bråten (f.1979) ble drept i Nordahl Bruns gate i Oslo 18. november 2002. Saken var lenge en uoppklart drapssak, men i november 2016 pågrep politiet en 32 år gammel mann og siktet ham for drapet. Politiet pågrep samtidig en 30 år gammel mann og siktet ham for drap, men Riksadvokaten henla drapssiktelsen mot 30-åringen i mars 2017. I slutten av juni samme år dømte Oslo tingrett 32-åringen til 10,5 års fengsel for drap, mens den medtiltalte 30-åringen ble dømt til tre års fengsel for grovt ransforsøk.

## Bakgrunn
Om kvelden 18. november 2002 hadde 23 år gamle Egil Tostrup Bråten vært på kino med noen venner og var på vei hjem til hybelen sin i Nordahl Bruns gate i Oslo sentrum. Rundt klokka 00.50 fant politiet ham på fortauet utenfor hybelen, sterkt skadet av knivstikking. Bråten døde kort tid etter ankomst til Ullevål sykehus.

I 14 år var drapssaken blant de mest omtalte uoppklarte drapssakene i Norge, men i 2016 skjedde det en utvikling i saken. 23. november 2016 pågrep politiet en 32 år gammel mann med utenlandsk bakgrunn og siktet ham for drap eller medvirkning til drap på Egil Tostrup Bråten. Kort tid etter tilsto 32-åringen at det var han som påførte Bråten de dødelige stikkene i 2002. Bakgrunnen for pågripelsen var nye DNA-spor fra en knivslire som ble funnet ved åstedet.

Den pågrepne mannen ble tiltalt for drapet og deretter dømt til 10,5 års fengsel for drapet av Oslo tingrett 27. juni 2017. En 30 år gammel mann, også han av utenlandsk bakgrunn, som var 16 år da drapet skjedde, ble dømt til tre års fengsel for grovt ransforsøk.

## Referanser
Mogens Thorsens gate (Oslo)

**Mogens Thorsens gate** (1-15, 2-10) er en gate på Frogner i Oslo. Gaten går parallelt med Bygdøy allé mellom Niels Juels gate og Frederik Stangs gate. Gaten er enveiskjørt, og er derfor veldig stille. Opprinnelig var gaten ment å gå helt til Fritzners gate, men det ble ikke gjennomført.

Gaten fikk sitt navn i 1896 etter Mogens Thorsen, som sammen med sin kone stiftet legatet Mogens Thorsens og Hustrus Stiftelse.

I gaten er det leiegårder fra 1900-, 1920- og 1930-årene, og blant arkitektene er Carl Ferdinand Linthoe og Fin Wollebæk (nr. 1), Hans Backer Fürst (nr. 2), Gunnar Schultz (nr. 3 og 5) og Ove Ekman og Einar Smith (nr. 9).


Mogens Thorsens gate 1A.jpg|Nr. 1A ble tegnet av Ferninand Linthoe og Fin Wollebæk og oppført i 1929.
Mogens Thorsens gate 1B.jpg|Nr. 1B (samme arkitekter) er også fra 1929.
Mogens Thorsens gate 2.jpg|Listeførte nr. 2 (1935–36) ble tegnet av Hans Backer Fürst.
Mogens Thorsens gate 4.jpg|Nr. 4 (ark. Heinrich Jürgensen og Johan von Hanno, 1931) er vernet.
Mogens Thorsens gate 9.jpg|Nr. 9 (Ekman & Smith, 1898–99) er listeført.
Tidl. Bygdøy allé 26 fra DM OMu.Z21192.jpg|Nr. 15, i gårdsrommet bak nr. 13, hadde tidligere adresse Bygdøy allé 26.


## Referanser


## Kilder
* Oslo byleksikon: Mogens Thorsens gate

## Eksterne lenker
*
Olav Kyrres gate (Oslo)

**Olav Kyrres gate** (1-13, 2-10) er en gate på Frogner i Oslo. Den går ned fra Olav Kyrres plass og krysser Skøyen–Filipstadlinjen før den fortsetter ned mot Frognerkilen. Den delen av gaten som krysser jernbanen, er imidlertid ikke farbar for biler, og nedre del av gateløpet har adkomst via Ingegjerds vei.

Gaten fikk sitt navn i 1896 etter Olav Kyrre.

Gaten har variert bebyggelse, deriblant Danmarks ambassade (nr. 7), en praktfull sveitservilla (nr. 10, arkitekt: Kristen Rivertz), rekkehus (nr. 1–5) og blokker (partallsnumre).

Det finnes også Olav Kyrres gate i Bergen, Trondheim, Stavanger og Drammen.

## Kilder
* 

## Eksterne lenker
*
Ottar Birtings gate (Oslo)

**Ottar Birtings gate** (1-9, 2) er en gate på Frogner i Oslo.
Den går mellom Drammensveien og Halvdan Svartes gate.

Gaten fikk navn i 1914 etter hirdmannen Ottar Birting.

Bebyggelsen er forskjellig på østsiden og vestsiden. På et høydedrag på østsiden troner rekkehus fra 1930-årene i funkisstil. På vestsiden er det store villaer, deriblant en som huser Norsk-Tysk Handelskammer (med adresse Drammensveien 111B).

## Litteratur
* 

## Eksterne lenker
*
Fraport

**Fraport AG** er et tysk statlig selskap som eier og driver lufthavner i Tyskland og  rundt om i verden. Det er et av verdens største transportselskaper og er børsnotert på Frankfurtbørsen.

Selskapet ble opprettet som den statlige myndigheten Verkehrsaktiengesellschaft Rhein-Main (V.R.M.) i 1947. Det ble delprivatisert i 2001, en merhet på 51,4 % er fremdeles (2014) i offentlig eie.

Fraport er delhaver i følgende lufthavner:
* Frankfurt internasjonale lufthavn 100 %
* Ljubljana lufthavn 98 %
* Lima lufthavn 70 %
* Burgas internasjonale lufthavn 60 %
* Varna lufthavn 60 %
* Antalya internasjonale lufthavn 50 %
* Pulkovo internasjonale lufthavn, St. Petersburg 35,5 %
* Hannover lufthavn 30 %
* Xi'an Xianyang internasjonale lufthavn 24,5 %
* Indira Gandhi internasjonale lufthavn 10 %

## Referanser


## Eksterne lenker
*
Skarpsnogata (Oslo)

**Skarpsnogata** er en gate i bydel Frogner i Oslo som strengt tatt er på Skillebekk, men ved grensen til Skarpsno. Gaten er bare ett kvartal lang og går mellom Leiv Eirikssons gate og Bjørn Farmanns gate nedenfor Svoldergata. Nedenfor gaten er Skøyen–Filipstadlinjen, Drammenbanens gamle trasé inn mot Vestbanen.

Veien ble kalt Skarpsnoveien etter fergestedet Skarpsno i 1901, senere endret til Skarpsnogaden og Skarpsnogata.  Opprinnelig var det planlagt vei langs jernbanen hele veien fra Framnesveien til Hafrsfjordgata på Skarpsno, men det ble med denne lille gatestumpen.

Bare oversiden av gaten har bebyggelse, og nr. 2 (ark. Ivar Cock) er eneste hus med adresse hit. Bebyggelsen langs gaten er fra siste halvdel av 1890-tallet.

## Referanser


## Litteratur
* Oslo byleksikon: Skarpsnogata

## Eksterne lenker
*
Cosmiophaena

* se systematisk inndeling

***Cosmiophaena*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
Middelsstore, avlange, litt matt grønnlige eller bronsefargede gullbasser. Dekkvingene kan ha lyse flekker.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Cosmiophaena* Kraatz, 1899
********* *[[Cosmiophaena impar]]* (Gory & Percheron, 1833)
********* *[[Cosmiophaena minor]]* (Kraatz, 1883)
********* *[[Cosmiophaena pilosula]]* Kraatz, 1899
********* *[[Cosmiophaena rubescens]]* Brancsik, 1914

## Eksterne lenker
* 
* Bilde av ''Cosmiophaena impar''
Faradays konstant

**Faradays konstant** er  den elektrisk ladningen til et mol  med elektroner. Ladningen til et elektron er gitt ved elementærladningen *e*, mens antall elektroner i et mol er gitt ved  Avogadros konstant *N<sub>A</sub>*&thinsp;. Den kan derfor skrives som *F = e&thinsp;N<sub>A</sub>* og har verdien

:  F = 96485,3365(21)\, \mathrm{C/mol} 

Da 1&thinsp;J = 1C&sdot;1V,  tilsvarer dette omtrent 96,485&thinsp; kJ/V&thinsp;mol.

Konstanten spiller en sentral rolle innen elektrokjemi hvor den forbinder kjemisk energi med elektrisk energi. Den er oppkalt etter den engelske fysiker Michael Faraday som indirekte etablerte den i sine banebrytende undersøkelser av elektrolyse, formulert ved hans to elektrolyselover.  

Ved nøyaktige målinger viste han at en elektrisk ladning *Q* =1&thinsp;C som gikk gjennom en elektrolytt med sølvioner Ag+, ville skille ut en mengde  sølv ved katoden. Da den molare massen for sølv er omtrent , betyr det at man behøver en ladning som er ca.  for å skille ut et mol med sølv. Samme mengde ladning ville også skille ut et mol av andre stoffer med monovalente ioner. Derimot ville denne ladningen skille ut et halvt mol av et bivalent stoff. På den måten ble man klar over at det eksisterte en direkte sammenheng mellom den kjemiske valensen til et stoff og ladningen til dets ioner. Konstanten kunne derfor tidligere brukes som en enhet for å måle elektrisk ladning.

På slutten av 1800-tallet hadde man etablert ganske nøyaktige verdier for Avogadros konstant *N<sub>A</sub>*&thinsp;. Kjennskap til Faradays konstant gjorde det da mulig for første gang å bestemme verdien til elementærladningen *e*, som snart viste seg å være gitt ved ladningen til elektronet.

## Kilder
* The NIST Reference on Constants, Units, and Uncertainty, Faraday constant.
Erlangeria

* se systematisk inndeling

***Erlangeria*** er en slekt av biller som tilhører gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
En middelsstor, svart gullbasse, oversiden kraftig punktert, men uten påfallende hår. Pronotum har brunrødt midtfelt og kremgule sidekanter, scutellum er brunrødt, dekkvingene har kremgule sideflekker.

## Utbredelse
Arten er utbredt i Øst-Afrika (Etiopia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Erlangeria* Preiss, 1902
********* *[[Erlangeria schoana]]* Preiss, 1902

## Eksterne lenker
* 
* Bilde av arten
Risemédet

**Risemédet** er et stort, delvis isdekket fjell i Dronning Maud Land. Det markerer den østlige utstrekningen av Gjelsvikfjella, og høyeste punkt ligger 2704 moh.

Området ble flyfotografert og undersøkt under den norske antarktisekspedisjonen 1956–60 (NAX). Dette dannet grunnlag for utarbeidelse av kart over området, og i denne forbindelse ble fjellet også navngitt.

## Se også
*Liste over fjell i Dronning Maud Land

## Referanser
Kanebogen stadion

**Kanebogen stadion** (tidligere navn: *Åsmyra*) er en idrettsplass i Kanebogen i Harstad som i vesentlig grad har vært brukt til friidrett og skøyter.Tidligere fungerte stadion og som fotballarena. 

Like ved ligger Kanebogen skole. Etter at Harstad stadion fikk kunstgress høsten 1977, ble det bestemt at den lokale skøyteaktiviteten skulle flyttes til Kanebogen.

Under Sprint-NM i 1985 forbedret Edel Therese Høiseth mesterskaprekorden i sprint-NM på 500m, og ved sprint-NM 1995 forbedret Roger Strøm mesterskaprekordene både sammenlagt og på 500 meter. 

Disse tre rekordene ble senere forbedret av dem selv i et senere mesterskap, bortsett fra herrenes 500m som ble forbedret av Grunde Njøs.

## Arrangementer

### Skøyter
På stadion er det blitt arrangert flere mesterskap:
;Norske mesterskap i hurtigløp på skøyter
* Sprint-NM på skøyter 1985 og i 1995.
* Junior Allround-NM på skøyter 1986 for både yngre junior herrer og eldre junior herrer.
* Junior Sprint-NM på skøyter 2004 for damer og herrer.

;Mesterskap som ble flyttet til andre baner eller avlyst
* NM-uka på skøyter 1989 (ble avbrutt midtveis under Allround-mesterskapet på damenes 2. distanse og utsatt. Allround-NM for begge kjønn ble arrangert på Sør-Fron, hvor også damenes mesterskap i stafett ble arrangert. Oslo ble ny vertsby for sprint-NM samt herrenes stafett-NM.)

Andre typer stevner som har blitt arrangert her er:
* Barentsmesterskap på skøyter i alle aldre.
* Norsk veteran-NM på skøyter for løpere over 30 år.
* Nordnorsk mesterskap på skøyter i alle aldre.
* Landsmesterskap på skøyter for jenter og gutter.
* Kretsmesterskap på skøyter.

### Friidrett
Den 24. juni 1990 ble *Festspillekene* arrangert her med IK Hind som arrangør.

## Noter



## Referanser




## Eksterne lenker
* Anleggsenheter på Kanebogen på kkd-http01.osl.basefarm.net/idrettsanlegg/
* 
* 
* Skøytebanen Kanebogen på www.harstad.kommune.no
* Åpningstider Kanebogen stadion  på Harstad Skøyteklubbs nettsider
Vestheimgata (Oslo)

**Vestheimgata** (4-8, ingen oddetallsadresser) er en gate på Frogner i Oslo. Den tar av nordvestover fra Frognerveien idet sistnevnte gjør en slak sving, i krysset ved Lambrechts' gate. Så fortsetter den over Gabels gate til Balders gate.

Gaten fikk navn i 1879 etter Vestheim løkke. (Løkkehuset i Frognerveien er siden revet.)

## Bebyggelse
Gaten er dominert av funkisblokker, men bare byggene på sørsiden har gatenumre knyttet til Vestheimgata. Nr. 4B er en leiegård fra 1887–88, mens nr. 4 er en mer utpreget funkisblokk. Nr. 6–8 er funkisblokker tegnet av Lorentz Harboe Ree og Carl Buch, som vant Sundts premie i 1938.

## Referanser


## Litteratur
* 

## Eksterne lenker
*
Karl Anderson

**Karl Anderson** (født 1867 i Varberg i Sverige, død  26. mars 1913 i Follebu) var en svensk-født portrettfotograf som virket i Norge. Han hadde atelier i Christiania.

Anderson gikk først i lære hos Ludwik Szaciński og deretter hos Helene Ingeberg. I 1898 stiftet han firmaet «A:son Sand» sammen med Augusta Sand. De hadde lokaler i Hegdehaugsveien 32 i Homansbyen.

Han mottok Dansk Fotografisk Forenings sølvmedalje i 1901 og ble hoffotograf i 1903. 

Anderson var gift med Ragnhild Anderson, født Strøm. Etter mannens død i 1913 drev hun firmaet videre frem til 1938. I forbindelse med en fest arrangert i ateieret brøt det ut brann i lokalene og alle de 29 som var til stede omkom. 

## Referanser


## Kilder
* 
* 
* Et trist 65-års minne fra *Brannmannen*

## Eksterne lenker
* 
*
Styre (aksjeselskap)

**[[Styre]]t** i et aksjeselskap eller allmennaksjeselskap er et lovpålagt selskapsorgan som skal forvalte selskapet. Styret for aksjeselskap kan bestå av kun én person, mens allmennaksjeselskap skal ha et styre bestående av minst tre styremedlemmer, eller minst fem medlemmer hvis selskapet har bedriftsforsamling. Styreleder velges av styret selv hvis ikke det er valgt en av generalforsamlingen.

I vedtektene skal allmennaksjeselskap angi antallet styremedlemmer, eller eventuelt fastsette en nedre eller øvre grense for antall medlemmer.

## Styrevalg
Styret velges i utgangspunktet av generalforsamlingen. For selskaper med flere enn 30 ansatte, og som ikke har bedriftsforsamling, kan flertallet blant de ansatte kreve at ett styremedlem og en observatør (med tilhørende varamedlemmer) velges av og blant de ansatte. Har selskapet mer enn 50 ansatte uten bedriftsforsamling kan flertallet av de ansatte kreve at inntil en tredel og minst to av styremedlemmene (med varamedlemmer) er valgt av og blant de ansatte. Overgår antall ansatte 200 stykker uten bedriftsforsamling kan de velge ett styremedlem eller to observatører i tillegg til rettigheten de har med over 50 ansatte.

## Referanser
Nettsvindel

**Nettsvindel** er en vanlig betegnelse på bedrageri som foregår ved bruk av Internett, dvs nettsider, e-post osv. Hensikten ved nettsvindel er som ved bedrageri å oppnå økonomisk vinning ved at den som bedras får falsk informasjon. Svindelforsøkene kan dreie seg om løfter om høy avkastning på investeringer i aksjer eller tilsvarende, stor fortjeneste ved hjelp til overføring av midler fra bestemte land (såkalte Nigeriabrev), kontaktannonser for kjærlighetsforhold osv.

## Referanser


## Litteratur
* 

## Eksterne lenker

* «Norske banker sammen mot svindel», nettstedet svindel.no
* «Nina ble offer for nettsvindel: – Jeg ble blind av kjærlighet», artikkel fra TV2s nettsider
HTMS «Pattani»

**HTMS «Pattani»** er det første av to søsterskip som tilhører Pattani-klassen av havgående patruljeskip. Skipet ble bygget i Kina og har vært i aktiv tjeneste hos den thailandske marinen siden slutten av 2005.

## Historie
HTMS «Pattani» og søsterskipet HTMS «Naratiwat» ble bygget ved Hudong-Zhonghua-verftet i Shanghai av selskapet China State Shipbuilding Corporation, etter en avtale fra 2002. HTMS «Pattani» ble sjøsatt i 2004 og levert til den thailandske marinen den 16. desember 2005.

Den 10. september 2010 forlot HTMS «Pattani» og støtteskipet HTMS «Similan» marinebasen i Sattahip med i alt 351 sjømenn og en gruppe på 20 spesialsoldater for å ta del i den internasjonale operasjonen for bekjempelse av piratvirksomheten i Adenbukta. Oppdraget markerte første gang Thailand hadde sendt forsvarsstyrker utenlands for å verne sine egne interesser. HTMS «Pattani» og HTMS «Similan» var en del av den multinasjonale enheten Combined Task Force 151 (CTF-151) som hadde som oppgave å bekjempe pirataktiviteten utenfor Somalia, og begge skipene forhindret pirathandlinger i to separate hendelser den 23. oktober 2010. Etter å ha gjennomført et 137 dager langt tokt vendte begge skipene tilbake til Thailand den 20. januar 2011.

HTMS «Pattani» og et thailandsk AgustaWestland Super Lynx 300-helikopter ble den 9. mars 2014 satt inn i søket etter Malaysia Airlines Flight 370, som forsvant mens det var på vei fra Kuala Lumpur til Beijing.

## Referanser


## Eksterne lenker
*
Kruttpanne

En **kruttpanne** er en liten, skålformet fordypning i forbindelse med kammeret på munningsladevåpen. Denne fordypningen kan fylles med en liten mengde krutt (stort sett svartkrutt) som antennes av gnister eller flamme fra en separat avfyringsmekansime (ofte flintlås eller luntelås). Fra bunnen av kruttpanna løper en liten kanal, kalt fenghull inn til kammeret. Ved avfyring vil kruttet i kruttpanna sende en stikkflamme ned gjennom fenghullet, slik at hovedlandingen i kammeret blir antent og våpenet avfyres.

På kanoner og enkelte eldre luntelåsvåpen ble kruttpanna laget som en enkel fordypning. Avfyringen skjedde via en håndholdt lunte eller en glødende ståltråd. Etter hvert som bedre luntelåser ble utviklet på 1600-tallet, ble kruttpanna utstyrt med et lite lokk slik at kruttet ikke skulle blåse sin vei eller bli våt. Med utviklingen av flintlåsen ble lokket til kruttpanna og ildstålet integrert til en enhet, slik at kruttpanna ble dekket av en fengpanne. Den separate ladningen i kruttpanna forble likevel et svakt ledd i mekanismen. Dette ble først løst på 1830-tallet med oppfinnelsen av tennhette.

## Referanser
Darussalam-klassen

**Darussalam-klassen** er en bruneisk klasse av havgående patruljeskip bygget ved det tyske verftet Lürssen i Bremen. Klassen består av tre skip som alle har vært i aktiv tjeneste i den bruneiske marinen siden 2011. De erstattet to av de eldre missiltorpedobåtene av Waspada-klassen som ble solgt som treningsskip til Indonesia i 2011.

Den 10. mars 2014 ble Darussalam-klassen satt inn i den storstilte leteaksjonen etter Malaysia Airlines Flight 370, som forsvant mens det var på vei mellom Kuala Lumpur og Beijing.

## Skip

## Referanser


## Eksterne lenker
* Offshore Patrol Vessel Darussalam Class (pdf) − *The Brunei Times* 
* Bilder av KDB «Darussalam» (06)  − marinetraffic.com  
* Bilder av KDB «Darulehsan» (07) − marinetraffic.com  
* Bilder av KDB «Darulaman» (08 − marinetraffic.com
Erling Bjørn

**Erling Bjørn** (1931–2015) var en norsk langrennsløper med NM-seier på femmila i 1956.

Han gjorde seg gjeldende som junior i årene 1949 til 1951, og gikk fra 1953 som senior.
Bjørn gikk i 1955 inn til sølvmedalje på femmila, slått av Martin Stokken med over tre minutter. Selv hadde Bjørn over ni minutter bedre tid enn tredjemann. Året etter, i sin beste sesong, ble han norsk mester på femmila. Han gikk mål på tiden 3.22.13 og var over tre og et halvt minutt foran sølvmannen Sverre Stensheim. Bjørn gikk også sitt beste løp i Holmenkollen i samme OL-sesongen, og ble nummer tre, vel ett minutt bak Hallgeir Brenden på andreplass, men over seks minutt bak vinneren Arvo Viitanen fra Finland. Senere vant Bjørn en bronsemedalje på NM-femmila i 1957, nøyaktig minuttet bak vinneren Kristen Kvello. Han ble ikke uttatt til treningene i forkant av Vinter-OL 1960 i Squaw Valley, men i 1959 avsluttet Bjørn sin tid som aktiv langrennsløper på nasjonalt toppnivå med et NM-sølv på 50&nbsp;km, omkring to og et halvt minutt bak lagkameraten Oddmund Jensen.

__NOTOC__

Erling Bjørn ble også norsk stafettmester i langrennsstafett sammen med Bjarne Thorshaug og Oddmund Jensen, både i 1958 og 1959.

Han gikk i 1959 over til skiskyting og ble femtemann i det aller første NM på Løvenskioldbanen. Bjørn hadde dagens beste langrennstid, men bommet på halvparten av skuddene. Bjørn ble nominert som femtemann og reserve på laget til Vinter-OL 1960, men Olympiatoppen valgte å sende bare tre skiskyttere. Han ble feilaktig kåret til norsk mester i skiskyting i 1961, men arrangøren hadde gjort en blunder under kontrollen av skivene og Bjørn havnet til slutt på femteplass, mens Magnar Ingebrigtsli ble norsk mester. I 1961 ble han tatt ut i en femmannstropp til VM i svenske Umeå, men ble til slutt reserve. Han la så opp.

Erling Bjørn jobbet som snekker. Hans sønn Gjermund Bjørn (født 1966) var en lovende skiløper med seier i hovedlandsrennet for 15-åringer i 1981. Erlings bror Kristian Bjørn (1919–1993) var også en aktiv skiløpet og far til den kjente Torgeir Bjørn (født 1964).

## Meritter

### NM langrenn
* 1954: Nr 5 på 30&nbsp;km i Kongsvinger. Sølv i stafett  med Alvdal Idrettslag
* 1955: Sølvmedalje på 50&nbsp;km i Trysil. Nr 5 på 30&nbsp;km og sølv i stafett.
* 1956: Gullmedalje på 50&nbsp;km på Raufoss. Sølv i stafett.
* 1957: Bronsemedalje på 50&nbsp;km på Rena. Sølv i stafett.
* 1958: Nr 7 på 30&nbsp;km i Oslo. Seier i 3x10 stafett, sammen med Bjarne Thorshaug og Oddmund Jensen.
* 1959: Sølvmedalje på 50&nbsp;km i Porsgrunn. Seier i 3x10 stafett, samme lag som året før.

### Besteplasseringer i Holmenkollrenna
* 1954: Nr 7 på 50&nbsp;km i Holmenkollen.
* 1955: Nr 9 på 50&nbsp;km i Holmenkollen.
* 1956: Nr 3 på 50&nbsp;km i Holmenkollen.
* 1959: Nr 8 på 50&nbsp;km i Holmenkollen.
:''Se Femmila i Holmenkollen.

### Andre løp
* Trysilfemtien: Seier i 1956, 1957, 1958 og 1959. Vandrepokalen til odel og eie.
* NM i skiskyting 1959: 5.-plass på 20&nbsp;km
* NM i skiskyting 1960: 6.-plass på 20&nbsp;km
* NM i skiskyting 1961: 5.-plass på 20&nbsp;km 
* Ski-VM 1954 i Falun: 10.-plass på 50&nbsp;km
* Ski-VM 1958 i Lahtis: Var med

## Referanser
Sigurd Syrs gate (Oslo)

**Sigurd Syrs gate** (1-7, 2-4) er en gate på Skøyen i Oslo. Den er likevel formelt i bydel Frogner, da den er øst for Frognerelva. Det dreier seg om en blindvei sør for Drammensveien litt vest for Olav Kyrres plass.

Gaten fikk navn i 1914 etter ringerikskognen Sigurd Syr (død ca. 1018), som var Olav den helliges stefar.

Bebyggelsen består av boligblokker og kontorbygg. Brasils ambassade holder til i nr. 4.

## Kilder
* 

## Eksterne lenker
*
E3 Harelbeke 2014

**E3 Harelbeke 2014** var den 57. utgaven av sykkelrittet E3 Harelbeke. Rittet ble arrangert over 213 km fredag 28. mars. Det var det femte arrangementet på UCI WorldTour 2014. 

## Lag

## Resultater

## Eksterne lenker
*
Ekalesia Kerisiano Niue

**Ekalesia Kerisiano Niue** er en kongregasjonalistisk kristen kirke på Niue og landets største trossamfunn.

Kristendommen ble brakt til Niue av London Missionary Society (LMS) og Ekalesia Kerisiano Niue kan føre sin historie tilbake til kirken misjonærene etablerte. Den skiftet i 1970 navn til Ekalesia Niue og er nå kjent som Ekalesia Kerisiano Niue.

Ved folketellingen i 2011 tilhørte 67 % av befolkningen Ekalesia Kerisiano Niue. I 1996 etablerte kirken seg i Auckland i New Zealand, der det finnes et niuisk samfunn.

Ekalesia Kerisiano Niue er medlem av Kirkenes verdensråd.

## Referanser
Meltzers gate (Oslo)

**Meltzers gate** (1-15, 4-16) er en gate i strøkene Bak Slottet og Frogner i Oslo. Den går fra Inkognitogata, et kvartal bak Slottsparken, til Niels Juels gate og krysser Oscars gate og Skovveien på sin vei.

Gaten fikk navn i 1896 etter politiadjutant Harald Meltzer, som ifølge en historie som det ikke festes særlig lit til, skal ha tegnet et blått kors i Danebrog da han var liten. Faren, Fredrik Meltzer, var den som fremmet forslag om det norske flagget som fortsatt brukes, overfor Stortinget i 1821.

Bebyggelsen langs gaten er for en stor del storslåtte leiegårder fra siste halvdel av 1890-årene. Blant arkitektene er Olaf Boye, Eduard Carlén og Kristen Rivertz.

## Bygninger

## Referanser




## Kilder
* 

## Eksterne lenker
* 
* Listeførte bygninger i Kulturminnesøk
* Listeførte bygninger på kartet
* Lokalhistoriewiki om Meltzers gate
O Arise, All You Sons

**«O Arise, All You Sons»** er Papua Ny-Guineas nasjonalsang. Den har tekst og melodi av Thomas Shacklady, som vant en konkurranse om nasjonalsang i 1975. Shacklady var dirigent for Royal Papua New Guinea Constabulary Band.

## Referanser
Belau rekid

**«Belau rekid»** (norsk: «Vårt Palau») er Palaus nasjonalsang. Den er komponert av Ymesei O. Ezekiel.

## Referanser
St. Sunnivas gate (Oslo)

**St. Sunnivas gate** er en gate på Gimlehøyden i bydel Frogner i Oslo. Den går mellom Fritzners gate og Thomas Heftyes gate sør for Indonesias ambassade. Østerrikes ambassade ligger langs gaten, men har adresse Thomas Heftyes gate 24. Ingen hus har adresse St. Sunnivas gate.
		
Navnet fikk gaten i 1914 etter den hellige Sunniva.

## Litteratur
* 

## Eksterne lenker
*
Forever Marshall Islands

**«Forever Marshall Islands»** er Marshalløyenes nasjonalsang. Tekst og toner er av Amata Kabua, Marshalløyenes president fra 1979 til 1996. Nasjonalsangen ble innført i 1991. Den har tekst på marshallesisk og engelsk.

## Referanser
«Te Atua Mou E»

**«Te Atua Mou E»** er Cookøyenes nasjonalsang. Den er fastsatt av Cookøyenes grunnlov. Nasjonalsangen er komponert av Tom Davis, som var Cookøyenes statsminister fra 1983 til 1987. Ektefellen Pa Tepaeru Terito Ariki skrev teksten. «Te Atua Mou E» ble innført i 1982.

## Referanser
Sjølyst plass (Oslo)

**Sjølyst plass** er i dag en del av Sjølyst og Skøyen (bydel Ullern) i Oslo. En del av en bydel som har vokst og blitt et av de største kollektivknutepunktene i landet. Starten på det urbane Oslo i vest og et område i stadig utvikling. 

På Sjølyst plass finnes der i dag Scandic hotell, Skabos Hage og Baker Hansen i tillegg til Bamboo og El Camino som etableres i 2023. Rett rundt hjørnet ligger Starbucks, Kaffebrenneriet, sushi og pizzaplasser. Karenslyst Allé har samlet et kobbel av mote- og møbelbutikker som holder høyt internasjonalt nivå. I tillegg finnes det meste av servicetilbud i området. Maschmanns matmarked ligger noen minutters gange fra plassen.

## Knutepunkt
Som et av Norges største kollektivknutepunkt er det enkelt å komme seg til Skøyen. Sjølyst plass ligger 6-7 minutters spasertur fra stasjonen. Med den nye Fornebubanen vil området bli enda mer tilgjengelig med kollektivtrafikk. Som nærmeste nabo til Bygdøy gir Sjølyst plass mange muligheter for å komme seg ut i det grønne. I tillegg er der gode sykkelstier fra sentrum og andre områder slik at man kan komme seg dit uten bil. 

## Historie
Industrivirksomheten på Sjølyst startet i 1884 da Skabo kjøpte tomt (på Tyskestranden) og flyttet verkstedet sitt hit. Thune og NEBB etablerte seg ved siden av Skabo. Alle leverte utstyr til jernbane og sporvei. Området var basert på industri frem til årene etter 1995 da det ble utvidet med kontorbygg, hotell og butikker rundt Sjølyst plass. Vår Bank og Forsikring AS, som i dag er blitt til Sparebank 1 Forsikring AS, kjøpte siden byggene. Det er i dag Sparebank 1 Forsikring sin eiendomsenhet administrerer og drifter byggene rundt Sjølyst plass.

## En møteplass
En viktig del av historien er messene på Sjølyst. Området var fra 1962 en møteplass for mange av de største industriene i landet. Kong Olav åpnet den første messen i eget messehus i 1963. Her har det blitt skapt nettverk og varige forbindelser gjennom motemesser, Landbruksveka, båtmesser, teknisk messer, møbelmesser og annet i mange tiår. I dag huser byggene rundt Sjølyst plass mange ulike bedrifter som Capgemini, Adecco, Nordvik, Ipsos, Norske Skog, Kredinor mfl.

## Referanser


## Eksterne lenker
*
Independência total

**Independência total** er São Tomé og Príncipes nasjonalsang. Den ble innført i 1975. Teksten er skrevet av Alda do Espírito Santo. Melodien er av Quintero Aguiar.

## Referanser
Brunkanthette

**Brunkanthette** er en sopp i slekten *[[Mycena]]*. 

## Kjennetegn
Som sin større slektning, lundhette, har brunkanthetten en tydelig olivenbrun farge på skive-eggen. Brunkanthetten vokser gjerne i åpen gressmark. Hattfargen varierer sterkt hos denne arten, fra gråbrun til gul, og til og med med skjær av rosa.
* Sporepulver: hvitt
* Størelse: hatt 0,7-1,5cm brei
* Stilk 3-6cm høy og 0,1-0,2cm brei
* Habitat: på moserike plener og beitemark, også ved sjøen
* Utbredelse: hist og her til Tromsø
* Voksemåte: enkeltvis eller i grupper i kort gress. Hele høsten.

## Eksterne lenker
*
MS «Bergensfjord» (2014)

**MS «Bergensfjord»** er en cruiseferge tilhørende Fjord Line. Skroget ble bygget av Stocznia Gdańsk, og resten av byggearbeidet ble gjennomført av Bergen Group Fosen. 

Skipet ble døpt den 6. mars 2014, og jomfruturen til Hirtshals foregikk 9. mars 2014. Leveransen var 6 måneder forsinket etter at rederiet bestemte seg for å bytte ut dieselmotorene med motorer som går på LNG.

Skipet er blitt satt i rute mellom Hirtshals i Danmark og Bergen, Stavanger og Kristiansand.

Skipet er 170 meter langt, 27,5 meter bredt og har en kapasitet på 1&nbsp;500 passasjerer og 600 biler. Skipet har LNG-motor og har en toppfart på 21,5 knop.

MS «Bergensfjord»  er søsterskip til MS «Stavangerfjord».

## Fasiliteter
Skipet har 370 lugarer, fordelt på 20 ulike kategorier.
## Rute
MS «Bergensfjord» ble i 2014 satt inn i ruten Bergen-Hirtshals-Langesund. Seilingen tur-retur tok totalt 2 døgn. Originalt gikk ruten fra Bergen til Hirtshals, med anløp til Stavanger. Ruten går nå videre til Hirtshals, deretter seiler skipet til Kristiansand, før ruten blir gjennomført på samme måte tilbake til Bergen.

Etter ankomst til Hirtshals, gikk skipet tur-retur til Langesund i løpet av 10 timer.

## Referanser


## Eksterne lenker
* 
*
Astathini

* Se Systematisk inndeling

**Astathini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Små, blanke, ofte gul- eller rødaktige trebukker. Kroppen er forholdsvis kort og bred.

## Utbredelse
Gruppen er utbredt i Sørøst-Asia og Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Astathini J. Thomson, 1864
******** Slekten *[[Anastathes]]* Gahan, 1901
******** Slekten *[[Bacchisa]]* Pascoe, 1866
******** Slekten *[[Bornestathes]]* Vives & Heffern, 2012
******** Slekten *[[Chreomisis]]* Breuning, 1956
******** Slekten *[[Cleonaria]]* J. Thomson, 1864
******** Slekten *[[Eustathes]]* Newman, 1842
******** Slekten *[[Hecphora]]* J. Thomson, 1867
******** Slekten *[[Hispastathes]]* Breuning, 1956
******** Slekten *[[Lasiophrys]]* Gahan, 1901
******** Slekten *[[Momisis]]* Pascoe, 1867
******** Slekten *[[Mystacophorus]]* Duvivier, 1891
******** Slekten *[[Ochrocesis]]* Pascoe, 1867
******** Slekten *[[Parastathes]]* Breuning, 1956
******** Slekten *[[Plaxomicrus]]* J. Thomson, 1857
******** Slekten *[[Scapastathes]]* Breuning, 1956
******** Slekten *[[Tetraophthalmus]]* Dejean, 1835 (synonym *[[Astathes]]* Newman, 1842)
******** Slekten *[[Tropimetopa]]* J. Thomson, 1864

## Kilder
* Liste over slektene

## Eksterne lenker
* 
* Salagubang - Philippine Beetles - Astathini. Med bildegalleri over en del arter http://salagubang.net/pages/gallery/gallery_cer_astathini.html
Podopogonus

* se systematisk inndeling

***Podopogonus*** er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
En middelsstor, blankt svart gullbasse med hvite flekker. Pronotum er mye smalere enn dekkvingene og nokså grovt punktert.

## Utbredelse
Arten er utbredt på Filippinene (Luzon, Mindanao).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Podopogonus* Moser, 1917
********* *[[Podopogonus boettcheri]]* Moser, 1917

## Eksterne lenker
* 
* Bilde av arten
Club-Mate

**Club-Mate** (tysk uttale klʊp maːtə) er en oppkvikkende iste brygget på yerba mate som produseres i Tyskland av Brauerei Loscher KG. Drikken inneholder ca. 20&nbsp;mg koffein per 100 ml væske, som er omtrent dobbelt så mye som Coca-Cola.

## Historie

Fra 1924 solgte et lokalt bryggeri, eid av Georg Latteier Dietenhofen i Bayern, en alkoholholdig drikk basert på Yerba Mate med navn "Sekt-Bronte". Latteier hadde oppdaget drikken på en utstilling i 1924. Bryggeriet startet produksjon av drikken på nytt etter andre verdenskrig og et sted underveis endret drikken navn til Club-Mate. Navnet kommer fra Yerba mate og har dermed ingenting å gjøre med det engelske ordet "mate" (kamerat). Gradvis moderniserte produksjonen seg og drikken ble spredd til Ulm, Aschaffenburg og Hamburg.

Det var ikke før på 1990-tallet Club-Mate ble mer utbredt i Tyskland. I 1994 ble produksjonen ble overtatt av Brauerei Loscher fra Münchsteinach. Under kallenavnet «Hackerbrause» ble drikken først kjent blant ungdom som spilte videospill. Som et alkoholfritt alternativ, spredte den tyske varianten av Sør-Amerikas hellige urtebrygg seg til klubblivet i Tyskland.
I 2012 kom drikken også til Norge og det markedsføres også i flere andre land, som Sverige, Danmark, Spania og Australia.

## Popularitet i Skandinavia
Drikken har de siste årene oppnådd betraktelig poularitet i Skandinavia, i økende grad også i Norge, hvor drikken føres av flere barer i fortrinnsvis Bergen og Oslo. En populær drink basert på Club-Mate er den såkalte «Vodka-Mate», hvor vodka helles direkte i flasken.

## Hackerkultur
Club Mate har også blitt populært blant hacker og datakultur, spesielt i Europa. Dette begynte hos Chaos Computer Club etter at WIRED skrev en artikkel om drikkens populæritet i klubben. Siden har drikken også blitt populær i andre hackerklubber som Noisebridge og HOPE. I disse miljøene er det også vanlig at de serverer drinken Tschunk, bestående av Club Mate, brunt rom, lime og brunt sukker.

## Referanser


## Eksterne lenker
* 
*  Club-Mate Norge 
*  Club-Mates vekst i hackermiljøet
Prinsessealléen (Oslo)

**Prinsessealléen** (1–23, 2–50) er en allé på Skøyen (bydel Ullern) i Oslo.

Alléen utgjør den gamle hovedoppkjørselen til Søndre Skøyen gård nord for Drammensveien. Den er imidlertid stengt nederst, og det er adgang via Thorvald Erichsens vei.

Alléen fikk navn i 1934 etter prinsessene Ragnhild og Astrid. Kronprinsfamilien bodde på eiendommen Solbakken (i nr. 20) under gjenoppbyggingen av Skaugum gård etter brannen i 1930, og prinsesse Astrid ble født der.

Langs alléen finnes variert bebyggelse samt deler med hovedsakelig vegetasjon. Foruten nevnte Solbakken finnes blant annet en funkisvilla tegnet av Magnus Poulsson (nr.&nbsp;7) og OBOS-borettslaget Casinetto (oppført 1981–83, Telje–Torp–Aasen Arkitektkontor). Sistnevnte ligger på et høydedrag som går parallelt med Gustav Vigelands vei vest for denne. Sør-Sudans ambassade holder til i nr.&nbsp;2.

## Litteratur
* 

## Eksterne lenker
* 
* Lokalhistoriewiki om Prinsessealléen
Ceroplesini

* Se Systematisk inndeling

**Ceroplesini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore til nokså store, mørkfargede trebukker. Noen arter har gule eller røde bånd på dekkvingene.

## Utbredelse

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Ceroplesini J. Thomson, 1860
******** Slekten *[[Ceroplesis]]* Dejean, 1835
******** Slekten *[[Cochliopalpus]]* Lacordaire, 1872
******** Slekten *[[Diastocera]]* Dejean, 1835
******** Slekten *[[Gnathoenia]]* J. Thomson, 1858
******** Slekten *[[Mimecyroschema]]* Breuning, 1969
******** Slekten *[[Mimoceroplesis]]* Breuning, 1967
******** Slekten *[[Paranaleptes]]*  Breuning, 1937
******** Slekten *[[Pterotragus]]* Chevrolat, 1856
******** Slekten *[[Pycnopsis]]* J. Thomson, 1860
******** Slekten *[[Thysia]]* J. Thomson, 1868
******** Slekten *[[Titoceres]]* J. Thomson, 1868

## Kilder
* Liste over slektene
* Katalog med utbredelsesdata 
## Eksterne lenker
*
Bygdøynesveien (Oslo)

**Bygdøynesveien** (5-37, 8-36; ikke alle numre er i bruk) er en vei på Bygdøy (bydel Frogner) i Oslo. Veien går som en forlengelse av Langviksveien østover og bukter seg nedover mot museumsområdet ved havnen.

Navnet ble tatt i bruk i 1912, men da om Løchenveien og forbindelsen videre til Langviksveien. Nåværende bruk er fra 1937.

## Bebyggelse
Mye av bebyggelsen langs veien er staselige villaer, og ved havnen er det altså museer. Følgende eksempler kan nevnes:
* Nr. 13: Stor nybarokk villa (1916), ark. Ove Ekman, Einar Smith og Carl Michalsen, Sveits' ambassade fra 2014 til 2017
* Nr. 15: Monumental nybarokk villa i pusset tegl. Bygget for reder Ambortius Olsen Lindvig i 1916 av samme arkitekter som for nr. 13, senere eid av Marcello Haugen og byggmester Johan Thorvaldsen. Okkupert av tyskerne under den andre verdenskrig, ombygd ved Otto Scheen 1943–46. Tredje eier var byggmester Stiansen. Så kanadisk ambassadør- og representasjonsbolig 1956 til 2012.
* Nr. 24: Villa oppført 1948 for Aage Storstein (ark. Arne Pedersen og Reidar Lund)
* Nr. 25: Villa oppført 2009 for Øystein Stray Spetalen (ark. Niels Torp)
* Nr. 36: Frammuseet og Kon-Tiki-museet
* Nr. 37: Norsk Maritimt Museum

Bygdøynesveien15-OMu.F24640.jpg | Bygdøynesveien 15

## Fotnoter


## Referanser


## Litteratur
* Oslo byleksikon

## Eksterne lenker
* Oslo kommunes bydelsoversikt
Farskapssvindel

**Farskapssvindel** er når mor oppgir at feil mann er biologisk far til barnet sitt, selv om hun vet at en annen mann er eller kan være faren. 

I studier fra 90-tallet ble følgende utbredelse av farskapssvindel funnet, oppgitt i prosent av alle fødte barn: 1,4 % til 1,6 % i Storbritannia, 2,8 % i Frankrike, 0,8 % i Sveits.

Bevegelser for fedres rettigheter her arbeidet for at dette skal bli rettslig regulert. Spesielt relevant ble dette etter at gode DNA-tester ble utviklet tidlig på 90-tallet. I Norge foreslo Solveig Horne (FrP) i 2010 å kriminalisere farskapssvindel, men ifølge daværende likestilling- og inkluderingsminister Audun Lysbakken var det ikke nødvendig. 

## Se også
* Pater est-regelen

## Referanser
Grupo Éxito

**Grupo Éxito** er en colombiansk supermarkedkjede. Den første Éxito-butikken ble åpna i Medellín i 1949, og har i dag hovedkontor i Envigado. Kjeden er den største av sitt slag i Colombia, med 395 utsalgssteder per 2013. Den eier flere ulike underkjeder, deriblant Éxito, Carulla og Surtimax. Det største er Éxito, som hadde 220 butikker i Colombia i 2013. Selskapet er også stort i Uruguay, hvor det samme år hadde 51 butikker under navna Devoto, Disco og Geant. Hovedaksjonæren i Grupo Éxito er Alianza Empresarial Colombia.

## Eksterne lenker
* Grupo Éxito
* Éxito
* «El Grupo Éxito tiene más de 63 años de historia», *El Colombiano*, 19. februar 2013.
Hans-Reinhard Koch

**Hans-Reinhard Koch** (født 29. oktober 1902 i Halle/Saale, død 14. april 1997 i Bonn) var en tysk jurist og embedsmann. Han var avdelingsleder i rikskommisariatet i Norge under andre verdenskrig.

Koch ble medlem i NSDAP i 1931, og gikk inn i SS i 1933. Han ble utnevnt til regjeringspresident i Reichsgau Tirol-Vorarlberg i 1939.

I mars 1941 ble Koch stasjonert i det okkuperte Norge. Han fikk stillingen som leder for rikskommisariatets avdeling for forvaltningssaker, og rapporterte direkte til Josef Terboven. Som leder for denne avdelingen hadde han ansvar for å kontrollere og eventuelt overprøve vedtak i den norske statsforvaltningen. Under krigen hadde han en tillitsverv i Tyske Røde Kors, men ble rådet til å ikke fortsette. Etter krigens slutt ble han holdt igjen i Norge som vitne frem til april 1947.

Etter krigen drev Koch et advokatkontor i Vest-Tyskland.

## Referanser




## Eksterne lenker
*
Aage Kihle

**Aage Kihle** (født 3. mars 1907, død 20. mars 1963) var en norsk pressefotograf.

Aage var sønn av Karl August Kihle og Helga Olsen.

Aage Kihle startet i lære i september 1924 hos K. Knutsen & Co i Bergen. Han tok sin svenneprøve samme sted i 1929. Deretter var han hos Lind i Narvik inntil september 1930, etterfulgt av Myres Pressebyrå frem til september 1932. Fra oktober måned samme år var han i Norsk Telegrambyrås billedavdeling.

Kihle fikk sitt håndverkerbrev i juli 1935. Fra september 1935 var han teknisk leder og styremedlem i Norsk Telegrambyrås billedavdeling A/S.

Da NTB under krigen uviklet seg til å bli et propagandaredskap for den tyske okkupasjonsmakten var han en del av kjernen i staben i Oslo, og i landssvikoppgjøret etter krigen var han blant de nærmere 30 NTB-ansatte som ble gransket. For Kihles vedkommende endte det med en bot på 1000 kroner.

Aage Kihle arbeidet resten av sin karriere i NTB.

## Referanser
Postobón

**Postobón** er et colombiansk selskap som er en av de største drikkevareprodusentene i landet. Det produserer blant annet mineralvann, flaskevann, jus, te og energidrikker. Selskapets mest solgte merke er brusen Colombiana. Jusen selges under merkenavnet Hit.

Postobón ble grunnlagt i Medellín 11. oktober 1904 av Gabriel Posada og Valerio Tobón.

Siden 2010 har selskapet vært hovedsponsor for alle det colombianske seriesystemet i fotball, noe som har gitt det navnet Liga Postobón. Det har også vært hovedsponsor for fotballaget Atlético Nacional siden 1998. Fra 1986 til 1995 sponsa selskapet det profesjonelle sykkellaget Postobón, som deltok i Tour de France i 1986.

## Eksterne lenker
*
Paul Wegener (1908–1993)

**Paul Wegener** (født 1. oktober 1908 i Varel, død 5. mai 1993 i Wächtersbach) var en tysk nasjonalsosialistisk embedsmann og SS-general.

Wegener ble medlem av NSDAP i 1930 og Sturmabteilung (SA) i 1931. Han hadde flere forskjellige politiske og administrative verv i den nasjonalsosialistiske bevegelsen på 1930-tallet, blant annet som Gauleiter i Mark Brandenburg. I 1940 meldte han overgang fra SA til SS, og han deltok senere i krigshandlingene under felttoget på Balkan i Leibstandarte-SS Adolf Hitler. Han fikk graden *[[Obergruppenführer]]* i 1944.

Wegener ble stasjonert i det okkuperte Norge i 1940. Her fikk han en ledende stilling i Reichskommissariat, der han ledet en egen spesialavdeling – *Einsatzstab Wegener* – som overvåket og assisterte Nasjonal Samling. Wegener anbefalte etterhvert det tyske lederskapet å overlate mer makt til Vidkun Quisling, noe som ledet frem til Statsakten i 1942. I mai 1942 forlot Wegener Norge til fordel for posten som Gauleiter i Weser-Ems.

Etter krigen ble Wegener dømt til fengselsstraff på grunn av de sivile dødsfall i perioden hans som leder for den nasjonalsosialistiske administrasjonen i Bremen. Etter endt soning arbeidet han som selger i Sinzheim og senere i Wächtersbach i Vest-Tyskland. Ifølge arkivene til den britiske hemmelige tjenesten var Wegener innblandet i en hemmelig gruppe for tidligere nasjonalsosialister, organisert av Werner Naumann, som var innblandet i forsøk på å infiltrere Freie Demokratische Partei.
## Referanser




## Litteratur
* 

## Eksterne lenker
*
Norgesmesterskapet i alpint 2007

**[[Norgesmesterskapet i alpint]] 2007** var det norske mesterskapet i alpin skiidrett. Mesterskapet ble arrangert fra 22. til 27. mars på Bjorli.

## Menn

### Utfor



**Dato:** 22. mars
**Sted:** Bjorli


### Super-G



**Dato:** 24. mars
**Sted:** Bjorli


### Storslalåm



**Dato:** 26. mars
**Sted:** Bjorli


### Slalåm



**Dato:** 27. mars
**Sted:** Bjorli


### Kombinasjon





## Kvinner

### Utfor



**Dato:** 22. mars
**Sted:** Bjorli


### Super-G



**Dato:** 24. mars
**Sted:** Bjorli


### Storslalåm



**Dato:** 26. mars
**Sted:** Bjorli


### Slalåm



**Dato:** 27. mars
**Sted:** Bjorli


### Kombinasjon





## Kilder
* FIS: NC - Event results
* Tore Johansen, Egil Svendsby (red.) *Sportsboken 2007*, Schibsted. ISBN 978-82-516-2384-1.
Liste over Nigers statsoverhoder

Dette er en liste over Nigers statsoverhoder:
                                                                             

## Fotnoter

## Referanser


## Kilder
*
Helen Dohlmann

**Helen Sofie Dohlmann** (født 21. oktober 1870 i København, død 27. mai 1942 på Frederiksberg) var en dansk billedhugger. 

Hun ble utdannet i Paris hos Paul Dubois og Jean-Antoine Injalbert, senere hos Stephan Sinding i København. Hun gikk også i lære som maler hos Richard Miller. Hennes skulpturer har ofte et følelsesladet og dramatisk innhold.

## Verker
Av hennes verker kan nevnes: *Sorg* (1909) som ble utstilt i både Paris, München og København; *Hospitalsdirektør Gredsted* (1912);  *Hagar og Ismael* (1917); *En dreng, der leger hest på en skildpadde* (1921) samt flere portrettbyster og statuer. Hun deltok i flere konkurranser om offentlige monumenter, deriblant over skolelederen Nathalie Zahle. 

Dohlmann var ugift og ble begravet på Solbjerg Parkkirkegård, Frederiksberg.

## Referanser
Gunnbjørn Røkke

**[[Gunnbjørn Røkke]]** (1928–2021) var en norsk ofiser.

Han tok examen artium ved Steinkjær gymnas. Han tok deretter Luftvernartilleriets befalskole i Stavern 1948/1949. Det ble begynnelsen på en lang karriere i Luftvernartilleriet. Røkke tok etter hvert Luftkrigsskolen i Trondheim. I de påfølgnde år innehadde han en rekke stillinger innen luftvernartilleriet. Han var sjef for Asker NIKE-batteri, nestkommanderende NIKE.bataljonen og tjenestegjorde i flere år i Luftforsvarsstaben. Fra 1976 til 1981 var han sjef for Planstaben i Forsvarets Overkommando. I perioden 1978-1981 var han overadjutant fra Luftforsvaret for H.M. Kongen. 
 
I 1981 vendte Røkke tilbake til Stavern som oberst og sjef for befalsskolen. I den korte tiden Røkke var sjef i Stavern 
rakk han å sette spor etter seg i lokalsamfunnet. I mange år hadde det vært et behovfor å få bygd en idrettshall i Stavern. Årene gikk uten at man fant midler til en idrettshall. I 1982 tok Røkke et initiativ overfor Stavern og Brunlanes kommuner som førte til at bygget ble påbegynt tre år senere og ble offisielt innviet i februar 1986.

I 1983 ble Røkke utnevnt til brigader i stillingen som Luftverninspektør.   

Røkke var også formann i Vestfold skyttersamlag i 11 år og ble i 1998 hedret med skyttersamlagets fortjenestemedalje. Han mottok også Det frivillige skyttervesens utmerkelse *Hederstegnet*, for sitt engasjement for skyttersaken. 

## Kilder
* Hansen, Svend E.: *I tjeneste for konge og fedreland*, Østlands-Posten 30. oktober 2013

## Referanser
Rajkeswur Purryag

**Rajkeswur Purryag** (1947–2025) var en mauritisk politiker som var Mauritius’ president fra 21. juli 2012 til 29. mai 2015. Han ble valgt som den 5. president av nasjonalforsamlingen og overtok posten etter Anerood Jugnauth.

Purryag var tidligere medlem av parlamentet for Parti Travailliste, minister og formann for nasjonalforsamlingen. Han startet sin politiske karriere i 1976.

## Referanser


## Eksterne lenker
*